SKELBIAMAS SPORTO PROJEKTŲ FINANSAVIMO KĖDAINIŲ RAJONO SAVIVALDYBĖS BIUDŽETO LĖŠOMIS 2026 METŲ KONKURSAS

Kėdainių rajono savivaldybės administracija, vadovaudamasi Kėdainių rajono savivaldybės tarybos 2026 m. vasario 20 d. sprendimu Nr. TS-37 patvirtintu Sporto projektų finansavimo Kėdainių rajono savivaldybės biudžeto lėšomis tvarkos aprašu (toliau – Aprašas), skelbia sporto projektų finansavimo konkursą.
Konkurso tikslas – finansuoti projektus, skatinančius Kėdainių rajono gyventojų fizinį aktyvumą, plėtojančius sporto šakas bei puoselėjančius veteranų sportą. 
Konkursui paraiškas gali teikti juridiniai asmenys (nevyriausybinės organizacijos) ir fiziniai asmenys, atitinkantys Aprašo 27.1–27.2 papunkčiuose nustatytas sąlygas.
Tas pats pareiškėjas konkursui gali pateikti ne daugiau kaip vieną paraišką kiekvienai Aprašo 8 punkte nurodytai finansuojamai sričiai.
Pareiškėjai, kurie einamaisiais metais įgyvendina Sporto šakų, kurioms Kėdainių rajono savivaldybė teikia prioritetą, programas, šiame konkurse dalyvauti negali. Šis ribojimas netaikomas teikiant paraiškas pagal sritį „Gyventojų fizinio aktyvumo plėtra“, su sąlyga, kad projekto veiklos yra viešos, atviros Kėdainių rajono bendruomenei ir nėra skirtos pareiškėjo įgyvendinamos programos tikslinei grupei (sportininkams).
Konkurso finansuojamos sritys ir prioritetai:
Gyventojų fizinio aktyvumo plėtra:
1. Prioritetas – įvairių amžiaus grupių gyventojų įtraukimas reguliariai dalyvauti fizinio aktyvumo veiklose.
2. Prioritetas – fizinio aktyvumo renginių organizavimas atvirose viešosiose erdvėse.
Sporto šakų plėtra ir veteranų sporto puoselėjimas:
1. Prioritetas – Kėdainių rajono sportininkų, sporto komandų pasirengimas ir dalyvavimas Lietuvos čempionatuose, pirmenybėse ir (ar) taurės varžybose, tarptautiniuose ir (ar) reitinginiuose turnyruose ir (ar) varžybose.
2. Prioritetas – sporto renginių (išskyrus Lietuvos, tarptautinius sporto federacijų renginius) organizavimas Kėdainių rajone).
Projektai vertinami balų sistema pagal Aprašo 6 priedą.
Konkursui 2026 m. skiriama Savivaldybės biudžeto lėšų suma 80 000 Eur. 
Lėšos sritims paskirstomos vadovaujantis Aprašo 9 punktu:
Gyventojų fizinio aktyvumo plėtra – 24 000 Eur. 
Sporto šakų plėtra ir veteranų sporto puoselėjimas – 56 000 Eur.
Mažiausios ir didžiausios vienam projektui skiriamos Savivaldybės biudžeto lėšų sumos pagal konkurso finansuojamas sritis:
Gyventojų fizinio aktyvumo plėtra: mažiausia suma – 800 Eur, didžiausia – 3 000 Eur.
Sporto šakų plėtra ir veteranų sporto puoselėjimas: mažiausia suma – 1 000 Eur, didžiausia galima projektui skiriama lėšų suma nustatoma pagal Komisijos nustatytą specialiųjų vertinimo kriterijų balų vidurkį: surinkus 18–20 balų – 10 000 Eur, surinkus 15–17 balų – 5 000 Eur, surinkus 10–14 balų – 3 000 Eur, surinkus mažiau nei 10 balų – 2 000 Eur.
Paraiškos priimamos nuo 2026 m. vasario 26 d. iki 2026 m. kovo 26 d. 16.00 val. 
Projektų paraiškas konkursui galima pateikti vienu iš būdų:
1) paraišką pristatyti į Kėdainių rajono savivaldybės administracijos 702 kab. (J. Basanavičiaus g. 36, Kėdainiai), ant voko nurodant pareiškėją ir konkurso pavadinimą „Sporto projektų finansavimo Kėdainių rajono savivaldybės biudžeto lėšomis 2026 metų konkursui“;
2) siunčiant elektroniniu paštu vienu el. laišku adresu sportas@kedainiai.lt:
· Paraiška ir visi privalomi priedai turi būti pateikti kaip viena rinkmena PDF formatu, pasirašyta saugiu kvalifikuotu elektroniniu parašu (arba ADOC formatu).
· El. laiško skiltyje „Tema“ (Subject) nurodyti: „Sporto projektų konkursui_Organizacijos pavadinimas“.
· Jei failas viršija el. pašto sistemos limitus, paraišką galima siųsti naudojantis specialiomis didelės apimties byloms siųsti pritaikytomis programomis (pvz., WeTransfer, Transfer.lt ar pan.), el. laiške pateikiant galiojančią nuorodą atsisiuntimui.
Pareiškėjas kartu su paraiška (Aprašo 1 priedas) privalo pateikti:
1. Lydraštį (nurodant pareiškėją, projekto pavadinimą ir dokumentų sąrašą).
2. Pareiškėjo deklaraciją (Aprašo 2 priedas).
3. Teisėto darbo su vaikais kodą (QR kodą), jei veiklos vykdomos su vaikais. Pateikiamo QR kodo suformavimo data turi būti ne ankstesnė kaip 2026 m. kovo 1 d.
4. Kitus Aprašo 16 punkte nurodytus priedus (įstatus, kvalifikaciją įrodančius dokumentus ir kt.).
Kiekvienas paraiškos ir pridedamų dokumentų puslapis turi būti sunumeruotas. 
Tinkamos ir netinkamos finansuoti išlaidos nurodytos Aprašo IV skyriuje.
Atsakingas asmuo – Kėdainių rajono savivaldybės administracijos Švietimo, kultūros ir sporto skyriaus vyr. specialistė Inga Mickevičiūtė, tel. +370 347 50 669, el. paštas sportas@kedainiai.lt.
Informacija pareiškėjams teikiama iki paskutinės projektų paraiškų pateikimo darbo dienos: pirmadienį–ketvirtadienį 9.00–17.00 val., penktadienį 9.00–16.45 val., pietų pertrauka: 12.00–12.45 val. Konsultacijos teikiamos iki paskutinės paraiškų pateikimo dienos.

